Jelasin soal Cinenen  dalam bahasa sunda dong

Cinénén; Orthotomus sutorius nyaéta hiji spésiés manuk anu asalna tina kulawarga Sylviidae.

Dina basa Inggris, ieu manuk disebutna Common Tailorbird nunjul kana kabiasaan ieu manuk ngaput dangdaunan mangsa keur nyieun sayang.

Dina basa Betawi disebutna : cici; urang Jawa nyebutna : perenjak.

Cinénén loba kapanggih hirup ti mimiti India nepika Tiongkok, Hainan, Asia Tenggara, Semenanjung Malaya, jeung Jawa.

Ieu manuk letik pisan, panjang tina pamatuk nepika tungtung buntutna ngan 10 cm.

Bulu-bulu tarang jeung mahkota kelirna beureum kolot, palipisna semu bodas, halis semu konéng. Pundukna kulawu. Tonggong, jang-jang jeung buntutna héjo zaitun. Awak bagian luhur jeung handapna bodas, kalawan sisi-sisina kulawu. Jalu jeung bikangna sarimbag pisan, kajaba usum begér, bulu anu jaluna palebah buntut tengah bijil manjangan.

Iris mata konéng kolot; pamatuk beulah luhur semu hideung, beulah handapna beureum jambu semu bodas, cékérna beureum jambu. Bulu ping-pingna semu beureum.